**Manuál pre štátneho občana Ukrajiny a jeho rodinných príbuzných**

**ohľadom možnosti poskytnutia dočasného útočiska v SR**

**Občania Ukrajiny prichádzajúci na územie SR z vojnou postihnutej domoviny môžu od 1.marca 2022 žiadať o poskytnutie dočasného útočiska v Slovenskej republike.**

**Odbor krízového riadenia Okresného úradu Senec spracoval pre mesto a obce v okrese Senec súhrn najdôležitejších informácií o inštitúte dočasného útočiska:**

* Aktuálna novela zákona o azyle, ktorá je účinná od 26.2.2022 umožňuje obyvateľom Ukrajiny okamžitú pomoc a ochranu pred dôsledkami ozbrojeného konfliktu,
* **Pri vstupe na územie** **SR** treba požiadať o dočasné útočisko príslušníkov Policajného zboru počas kontroly priamo na hraničnom priechode – **„tzv. hotspoty“.**
* **Ak sa už nachádzate na území** SR, môžete požiadať o dočasné útočisko na príslušnom oddelení cudzineckej polície Policajného zboru podľa miesta, kde ste ubytovaný *(*[*https://www.minv.sk/?kontakt-na-oddelenia-cudzineckej-policie-pz*](https://www.minv.sk/?kontakt-na-oddelenia-cudzineckej-policie-pz)*).*
* **Kontakt na oddelenie cudzineckej polície PZ Bratislava:**

**Regrútska 4, Bratislava 831 07** GPS: N 48.2098064 E 17.190732000000025

**+421 9610 36999; +421 9610 36959**

* **K vybaveniu dočasného útočiska potrebujete cestovný, identifikačný alebo iný doklad.**
* Dočasné útočisko vám bude poskytnuté, aj keď nemáte žiadne doklady, v takom prípade bude o vašej žiadosti rozhodnuté približne do 30 dní. Ubytovanie, stravu, zdravotnú starostlivosť a hygienické potreby dostanete ihneď.
* **Dočasné útočisko sa vťahuje na štátnych občanov Ukrajiny a ich príbuzných bez ukrajinskej štátnej príslušnosti, konkrétne: na manžela štátneho občana Ukrajiny,  na maloleté dieťa štátneho občana Ukrajiny alebo maloleté dieťa manžela štátneho občana Ukrajiny, na rodiča maloletého dieťaťa, ktoré je štátnym občanom Ukrajiny.**
* Poskytovanie dočasného útočiska sa nevzťahuje na Ukrajincov, ktorí majú u nás trvalý či prechodný pobyt, žiadateľom o azyl, či ľuďom, ktorí azyl alebo doplnkovú ochranu už získali.
* Inštitút dočasného útočiska bude SR občanom Ukrajiny a ich príbuzným poskytovať do konca roku 2022.
* **Žiadosti tých, ktorí hodnoverne preukážu totožnosť a štátnu príslušnosť, bude možné posudzovať v zrýchlenom konaní.**
* Svoju totožnosť môžu však žiadatelia preukázať napríklad aj predložením vodičského preukazu spolu s rodným listom, platným, ale aj neplatným cestovným dokladom, dokladom totožnosti či **akýmkoľvek iným dokladom s fotografiou spolu s rodným listom.**
* **Inštitút dočasného útočiska bolo vyhlásené Uznesením Vlády SR č.144 zo dňa 28.2.2022. Link na uznesenie:**
* **Informačný leták aj v ukrajinskom jazyku prikladáme v prílohe e-mailu.**
* **Bližšie infolinky: +421 513 816 111; +421 259 765 111**
* **Webová stránka:** <http://pomocpreukrajinu.sk/>

**Zároveň Vám dávame do pozornosti kontakt na Migračné informačné centrum Medzinárodnej organizácie pre migráciu (IOM),** ktoré **poskytuje bezplatné právne poradenstvo a asistenciu pre cudzincov** z krajín mimo EÚ (štátnych príslušníkov tretích krajín) v slovenskom alebo anglickom jazyku v oblastiach pobytu, **dobrovoľného návratu do krajín pôvodu**, zamestnania, podnikania, zlúčenia rodiny, bývania, sociálneho zabezpečenia, zdravotnej starostlivosti a zdravotného poistenia, vzdelávania, štátneho občianstva a iných oblastiach života a pobytu cudzincov na Slovensku: <https://www.mic.iom.sk/sk/>

**Kontakt v Bratislave:**

PON - PIA: od 9:00 do 12:00 a od 13:00 do 17:00
**Tel:** **0850 211 478** (zvýhodnené číslo z územia SR) **+421 2 5263 0023**
**Fax:** +421 2 5263 0093 **Email:** mic@iom.int

**V súčasnosti pracovníci IOM poskytujú svoje služby priamo na slovensko-ukrajinskej hranici , telefonicky alebo e-mailom.**